62020CO0288_INF
A Bíróság (nyolcadik tanács) 2022. március 24‑i végzése – BNP Paribas Personal Finance
(C‑288/20. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Fogyasztóvédelem – 93/13/EGK irányelv – A fogyasztókkal kötött szerződésekben alkalmazott tisztességtelen feltételek – Devizában (svájci frank) nyilvántartott kölcsönszerződés – A kölcsönfelvevőt árfolyamkockázatnak kitevő szerződési feltételek – A 4. cikk (2) bekezdése – Az érthetőség és az átláthatóság követelményei – Bizonyítási teher – A 3. cikk (1) bekezdése – Jelentős egyensúlyhiány – 5. cikk – A szerződési feltétel világos és érthető megfogalmazása”
1.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Hatály – A szerződés elsődleges tárgyát meghatározó, illetve az árról vagy díjazásról, és az ellenértékként szállított áruról vagy nyújtott szolgáltatásról szóló szerződési feltételek – Fogalom – Kölcsönszerződés feltételei, amelyek előírják, hogy a kirovó pénznem a külföldi pénznem, a lerovó pénznem pedig az euró, és amelyek az árfolyamkockázatot a fogyasztóra terhelik – Bennfoglaltság – Olyan feltételek, amelyeknek a szerződést jellemző lényeges elemet kell rögzíteniük – A nemzeti bíróságra háruló vizsgálat
(93/13 tanácsi irányelv, 4. cikk, (2) bekezdés)
(lásd: 23–32. pont és a rendelkező rész 1. pontja)
2.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Hatály – A szerződés elsődleges tárgyát meghatározó, illetve az árról vagy díjazásról, és az ellenértékként szállított áruról vagy nyújtott szolgáltatásról szóló szerződési feltételek – Fogalom – Kölcsönszerződés feltételei, amelyek előírják, hogy a kirovó pénznem a külföldi pénznem, a lerovó pénznem pedig az euró, és amelyek az árfolyamkockázatot a fogyasztóra terhelik – Bennfoglaltság – Feltételek – Az érthetőség és az átláthatóság követelményének való megfelelésre irányuló kötelezettség – Terjedelem
(93/13 tanácsi irányelv, 4. cikk, (2) bekezdés és 5. cikk)
(lásd: 34–37., 43., 47–50. pont és a rendelkező rész 2. pontja)
3.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Hatály – A szerződés elsődleges tárgyát meghatározó, illetve az árról vagy díjazásról, és az ellenértékként szállított áruról vagy nyújtott szolgáltatásról szóló szerződési feltételek – Feltételek – Valamely feltétel világos és érthető megfogalmazása – A fogyasztóra háruló bizonyítási teher – Megengedhetetlenség
(93/13 tanácsi irányelv, 4. cikk, (2) bekezdés)
(lásd: 54–58., 61. pont és a rendelkező rész 3. pontja)
4.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – A 3. cikk értelmében vett tisztességtelen feltétel – Fogalom – Kölcsönszerződés feltételei, amelyek előírják, hogy a kirovó pénznem a külföldi pénznem, a lerovó pénznem pedig az euró, és amelyek az árfolyamkockázatot felső határ meghatározása nélkül a fogyasztóra terhelik – Bennfoglaltság – A jogok és kötelezettségek közötti, a szerződésből eredő jelentős egyensúlyhiány fennállása – A fogyasztót terhelő aránytalan kockázat – A nemzeti bíróságra háruló vizsgálat
(93/13 tanácsi irányelv, 3. cikk, (1) bekezdés és 5. cikk)
(lásd: 70–75. pont és a rendelkező rész 4. pontja)
Rendelkező rész
1)
A fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK irányelv 4. cikkének (2) bekezdését úgy kell értelmezni, hogy az e rendelkezés értelmében vett „szerződés elsődleges tárgyának” fogalma lefedi a kölcsönszerződés olyan feltételeit, amelyek előírják, hogy a kirovó pénznem a külföldi pénznem, a lerovó pénznem pedig az euró, és amelyek következtében az árfolyamkockázatot a kölcsönfelvevő viseli, amennyiben e feltételek az említett szerződést jellemző lényeges elemet rögzítenek.
2)
A 93/13 irányelv 4. cikkének (2) bekezdését úgy kell értelmezni, hogy a devizában nyilvántartott kölcsönszerződés keretében az e szerződésben foglalt azon feltételek átláthatóságának követelménye, amely feltételek előírják, hogy a kirovó pénznem a külföldi pénznem, a lerovó pénznem pedig az euró, és amelyek következtében az árfolyamkockázatot a kölcsönfelvevő viseli, akkor teljesül. amennyiben a szolgáltató olyan kellő és pontos tájékoztatást nyújtott a fogyasztónak, amely lehetővé teszi a szokásosan tájékozott, észszerűen figyelmes és körültekintő, átlagos fogyasztó számára, hogy megértse a szóban forgó pénzügyi mechanizmus konkrét működését, és így felmérje az ilyen szerződési feltételek által az említett szerződés teljes időtartama alatt a pénzügyi kötelezettségeire gyakorolt, esetlegesen jelentős negatív gazdasági következmények kockázatát.
3)
A 93/13 irányelvet úgy kell értelmezni, hogy azzal ellentétes, hogy a fogyasztót terhelje valamely szerződési feltétel az ezen irányelv 4. cikke (2) bekezdése szerinti világos és érthető jellegének bizonyítása.
4)
A 93/13 irányelv 3. cikkének (1) bekezdését úgy kell értelmezni, hogy valamely kölcsönszerződés azon feltételei, amelyek előírják, hogy a kirovó pénznem a külföldi pénznem, a lerovó pénznem pedig az euró, és amelyek következtében az árfolyamkockázatot – amelynek felső határa nincs korlátozva – a kölcsönfelvevő viseli, a felek említett szerződésből eredő jogaiban és kötelezettségeiben jelentős egyensúlyhiányt idézhetnek elő a fogyasztó rovására, amennyiben a szolgáltató a fogyasztóval szembeni átláthatóság követelményének tiszteletben tartása mellett nem számíthatott észszerűen arra, hogy az utóbbinak az ilyen feltételekből eredően aránytalan árfolyamkockázatot kell vállalnia.
(
1
)	HL C 297., 2020.9.7.